Ramadana: Abubuwa 5 da aka haramta ma duk wani Azumi ▷ Legit.ng
Ramadana: Abubuwa 5 da aka haramta ma duk wani Azumi
4 months ago 4044 views by Muhammad Auwal
Da wannan ne muka kawo muku wasu muhimman abubuwa guda biyar da addinin Musulunci ya bukaci duk wani Musulmi ya kaurace ma aikatasu, kamar;
1- Shan giya, sigari da miyagun kwayoyi
Akwai bukatar Musulmai su nisanci shan giya da duk wasu kayan maye a yayin da suke azumin watan Ramadan don kauce ma illata rayuwarsa.
2- Saduwa da iyali da tsakar rana
Ya kamata mai Azumi ya kauce ma saduwa da iyalinsa a Ramadan, musamman da rana, yayin da bakuna ke kulle, amma an halasta saduwa da iyali da dare.
3- Yasashshen magana
Duk wani zance da ba zai amfanar da mutum ko mai sauraronsa ba, bai kamata aji yana fita daga bakin mai Azumi ba, kamata yayi mai Azumi ya kasance yana yawaita ambaton Allah da karatun Qur’ani.
4- Yawan barci da lalaci
An bukaci Musulmai su kasance sun yi amfani da kowanni dakika na want Ramadan wajen aikin bauta da duk wata ibadar da zata kusantar dasu ga Allah domin samun lada da kyakkyawar makoma, don haka ake kira ga mai azumi ya kiyayi yawan barci kamar kasa da nuna lalaci.
5- Zinace zinace da kallon fina finan batsa
Kalle kallen duk wani abinda zai tayar da sha’awa ko aikata zina ba na mai azumi bane, saboda idan har mai azumi ya fitar da maniyyi sakamakon ire iren wannan kalle kalle ko ma zinar kanta, tabbas Azumi ya karye, sai mutum yayi kaffara bayan watan Ramadana.